Malgas uhartea

Malgas uhartea (ingelesez: Malgas Island) Hegoafrikako Atlantikoko kostaldean dagoen uharte bat da, Lurmutur Hiritik hurbil. Gizakirik ez da bizi, eta Lurmuturreko zangaren (Morus capensis) kolonia handi bat dauka. Hegazti-ikerlariek soilik dute baimena uhartearen kostaldera inguratzeko. Geografia Uharte borobil txikia da, 8,3 hektarea soilik ditu. Saldanha badiaren sarreran dago, kontinentetik 800 metrotako distantziara. Uhartea laua da, puntu altuenak 9 metrotako garaiera du. Historia Hegazti populazio handia duenez haren gorotzak pilatu egiten dira guanoa eratuz. 1845ean guanoa jaso eta esportatzen hasi ziren eta horretarako eusteko harresiak eta bideak eraiki ziren. Uhartearen ekialdean hainbat eraikin eta kai txiki bat eraiki ziren. 1986. urtean West Coast National Park barnean sartu zen. Hegaztiak Lurmuturreko zangaren kolonia handi batek hartzen du uhartearen erdialdea. Munduan dauden sei kolonietako bat da eta 20.000 bikote inguru daudela estimatzen da, munduko populazioaren %25a. Beste hegazti batzuek ere kumatzen dute han, hala nola, Lurmuturreko ubarroiak, kaio domingotarrak, Hartlaub antxetak eta Afrikako pinguinoak. Afrikako itsas mika ere agertzen da uhartean. Erreferentziak Kanpo estekak